Passyi temető

A Passyi temető (franciául: Cimetière de Passy) Párizs 16. kerületében helyezkedik el. Az 1.7 hektáron elterülő sírkertben mintegy 2600 sír található. Története A 19. század elején Párizsnak új temetőkre volt szüksége a régiek tehermentesítésére, lecserélésére. I. Napóleon parancsára a város akkori határain kívül hozták létre északon a Montmartre-i temetőt, keleten a Père-Lachaise temetőt, délen a Montparnasse-i temetőt. Később, 1820-ban létesült, de szintén a császár korábbi parancsára a városon belül a Passyi temető, melyet a Rue Lekain-en található, 1802-ben bezárt régi temető helyett létesítettek. A jelenlegi bejáratot René Berger tervezte és 1934-ben építették. A Passyi temetőben nyugvó híres személyek Bảo Đại (1913–1997), Vietnám utolsó császára Natalie Clifford Barney (1876–1972), amerikai író Jean-Louis Barrault (1910–1994), francia színész Louis-Ernest Barrias (1841–1905), francia szobrász Julia Bartet (1854–1941), francia színésznő Marie Bashkirtseff (1859–1884), orosz származású francia festőnő, szobrász és írónő (a temető legnagyobb és legmagasabb mauzóleuma) Maurice Bellonte (1896–1984), francia pilóta Tristan Bernard (1866–1947), francia író Joseph Blanc (1846–1904), francia festő Natalja Szergejevna Braszova (1880–1952), orosz nemes, Mihail Alekszandrovics nagyherceg felesége Emmanuel de Las Cases (1766–1842), francia történész Jean Chiappe, (1878–1940), francia politikus Dieudonné Costes (1892–1973), francia pilóta Francis de Croisset (1877–1937), belga születésű francia drámaíró Marcel Dassault (1892–1986), mérnök, a Dassault Aviation alapítója Claude Debussy (1862–1918), francia impresszionista zeneszerző Henri Farman (1874–1958), angol-francia pilóta, repülőgép-tervező Edgar Faure (1908–1988), francia politikus Gabriel Fauré (1845–1924), francia zeneszerző Hervé Faye (1814–1902), francia csillagász Fernandel, (1903–1971), francia színész, komikus és énekes Maurice Gamelin (1872–1958), francia katonai parancsnok Maurice Genevoix (1890–1980), francia regényíró Rosemonde Gérard (1866–1953), francia költő, drámaíró Constantin Virgil Gheorghiu (1916–1992), román-francia író Ghislaine monacói hercegné (1900–1991), francia színésznő, komika, Monaco hercegnéje Jean Giraudoux (1882–1944), francia író Gabriel Hanotaux (1853–1944), francia politikus, diplomata, történész Paul Hervieu (1857–1915), francia író Jacques Ibert (1890–1962), francia zeneszerző Paul Landowski (1875–1961), lengyel-francia szobrász Hector Lefuel (1810–1880), francia építész Georges Mandel (1885–1944), francia politikus, újságíró Édouard Manet (1832–1883), francia festő Alexandre Millerand (1859–1943), francia jogász, államfő, a Harmadik Köztársaság 54. miniszterelnöke Octave Mirbeau (1848–1917), francia újságíró, műkritikus, pamfletszerző, regény- és drámaíró Berthe Morisot (1841–1895), francia impresszionista festőnő Yves Nat (1890–1956), francia zongorista Jean Patou (1887–1936), francia divattervező Gabrielle Réjane (1856–1920), francia színésznő Madeleine Renaud (1900–1994), francia színésznő Marcel Renault (1872–1903), francia gyáriparos és autóversenyző Maurice Rostand (1891–1968), francia író Jeanne Samary (1857–1890), francia színésznő André Siegfried (1875–1959), francia író Haroun Tazieff (1914–1998), vulkanológus Marie Ventura (1888–1954), francia színésznő Renée Vivien (1877–1909), angol író, költő Pearl White (1889–1938), amerikai színésznő Jegyzetek Külső hivatkozások Cimetière de Passy, Mairie de Paris (franciául) A temető térképe a hírességek sírhelyének jelölésével (PDF), Mairie de Paris (franciául) Find A Grave (angolul)